ક્રાઇમ બ્રાન્ચના વર્તુળોનું કહેવું હતું કે, એક શકયતા એવી લાગી રહી છે કે બાળકીની હત્યામાં કોઇ નજીકનો વ્યકિત હોવાની શંકા છે. શક્ય છે કે હત્યારાને કોઇક ક્રાઇમ કરતા આ બાળકીએ જોઇ લીધો હોય એટલે બાળકીને ચુપ કરવામાં હત્યા કરી નાંખી હોય. પોલીસને શંકા એટલા માટે પણ છે કે 11 દિવસ થયા છતા હજુ બાળકીની ઓળખ કરવા પરિવાર માંથી કોઇ સામે આવ્યું નથી. પોલીસ એ વાતની પણ તપાસ કરી રહી છે કે, જયાં બાળકીની હત્યા થઇ હતી, તેના બે દિવસ પહેલાં જ નજીકના વિસ્તારમાંથી એક મહિલાની લાશ મળી હતી. એ મહિલાની લાશની પણ ઓળખ થઇ શકી નથી. પોલીસ આ મહિલા સાથે બાળકીના ડીએનએ ટેસ્ટ પણ કરાવશે.